|  |  |
| --- | --- |
| **Hajdúszoboszlói Polgármesteri Hivatal****Igazgatási Iroda/ Egészségügyi, Szociális Igazgatás**4200 Hajdúszoboszló, Hősök tere 1.Telefon: 52/557-324, Fax: 52/557-301 | …………………………………….....kódszám |

|  |  |  |
| --- | --- | --- |
| Ügyiratszám: 1161/2016. | Ügyintéző: | Kunkliné Dede Erika |
| Ellenőrizte: |  |
| Megtárgyalja: (bizottságok megnevezése) | Igazgatási, Nevelési, Egészségügyi, Szociális, BizottságGazdasági Bizottság |

**E L Ő T E R J E S Z T É S**

**szünidei gyermekétkeztetés módosításáról**

**Tisztelt Bizottságok!**

A 2015. december 1-jén a szakbizottság tárgyalta a téli szünidei étkeztetés lebonyolításának lehetséges módjait, illetve döntött a 2016. évi szünidei gyermekétkeztetések lebonyolításával kapcsolatban. A döntés arról szólt, hogy az önkormányzat saját intézményével – jelen esetben HIK – kívánja a feladatot elláttatni. Az intézmény igazgatójával illetve a tavaszi szünidei étkeztetés megszervezésével, lebonyolításával kapcsolatos egyeztetések alkalmával jelentős kérdések és nehézségek kerültek előtérbe a nyári szünidei étkeztetéssel kapcsolatban.

Az étkeztetések lebonyolításával megbízott intézményben személyi feltételek részben biztosítottak – a kiszállítás megszervezése okoz gondot - eddig ilyen feladatot nem látott el.

Az intézmény főzőkonyháinak felújítása, műszaki rendbetétele, a dolgozói közösség szabadságolásának biztosítása, valamint a nyári napközis táborban is az étkeztetés biztosítása szintén feladata, és a speciális étkeztetés kapcsán az ételek szállítása is.

Felmerült a gondolat, hogy amíg csak nyári szociális gyermekétkeztetést biztosítottunk, az akkori két vállalkozó által végzet feladatellátás formáját vissza lehetne állítani. Az akkori működésükre sem a szervezők, sem az igénybevevők részéről panasz nem érkezett, sőt más főzőkonyháról más ízeket tapasztaltak meg a gyermekek. Továbbá gondoltunk arra is ha a kormányzati intézkedéseket, szándékot is figyelembe vesszük, konkrétan azt, hogy” államosítani” kívánják a gyermekétkeztetést melyről viszont biztos információk nem állnak jelenleg rendelkezésre, biztosabbnak látjuk a feladat-ellátás ezen formáját.

A feladatellátás biztosítása maradna az intézménynél, csak az intézmény a nyári étkeztetést szervezné ki, vállalkozói szférába.

Visszatérve a speciális/diétás étkeztetés lebonyolítására és az ezzel kapcsolatos feladatokra. A jelenleg a speciális/diétás ételeket Debrecenből kell mindennap szállítania a HIK-nek. Az előzőekben említett kiszállítási nehézségek elsősorban ezt a feladatot érinti. Ezen feladat elvégzéséhez – a jelenlegi szolgáltató csak úgy vállalta a feladatellátását, hogy a szállítást a megrendelő teljesíti- ígéretet kapott az igazgató Úr egy „sofőr” beállításának anyagi fedezetére. A plusz fő alkalmazása határozott időre 2016.06.01-től-2016.11.30.-ig szólna. Ezért kérjük a Tisztelt Gazdasági Bizottságot, hogy - garantált bérminimummal számolva- bér és járulékkal együtt 983. eFt –ot a HIK részére biztosítani szíveskedjen.

*Kérem a Tisztelt Bizottságokat az előterjesztést megtárgyalni, a határozati javaslatokat támogatni szíveskedjen.*

**Határozati javaslat:**

1. Hajdúszoboszló Város Önkormányzatának Igazgatási, Nevelési, Egészségügyi Bizottsága/ Gazdasági Bizottsága hozzájárul ahhoz a módosításhoz, hogy a szünidei gyermekétkeztetés lebonyolítását a Hajdúszoboszlói Intézményműködtető Központ végzi, azzal a kitétellel, hogy a nyári szünidei étkeztetés biztosítását vállalkozói szerződés alapján – a DPC Vendéglátás Kft, székhelye: 4032 Debrecen, Vezér u. 0204/15 hrsz. és a Viktória Szálló Kft. székhelye:4200 Hajdúszoboszló, Debreceni u. 6.szám alatti két szolgáltatóval- vásárolt élelmezésként lássa el. A szolgáltatás helyei: 4200 Hajdúszoboszló, Rákóczi utca 76-1. és a 4200 Hajdúszoboszló, Debreceni u. 6. szám alatt történik.
2. Hajdúszoboszló Város Önkormányzatának Gazdasági Bizottsága támogatja a Hajdúszoboszlói Intézményműködtető Központ részére – speciális étkeztetés feladatának teljesítéséhez - 1 fő dolgozó/sofőr 6 havi bérének és járulékainak fedezetére összesen 893.eFt átcsoportosítását.

Határidő:2016. május 18.

Felelős: jegyző/irodavezető-helyettes

 Hajdúszoboszló, 2016. május 04.

 /:Kunkliné Dede Erika:/

 irodavezető-helyettes